
Tej, s ktorou som sa voľakedy stretol na brehu „Veľkej la­zú­ro­vej slanej vody“ pri úpätí ne­bo­tyč­ných čer­ve­ných skál a ktorej som zachoval vernú lásku do dňa, keď sa stala mojou ELLER BALASYR, obot­ka­nou le­gen­dami pras­ta­rého Erdeni-Dzu, venujem toto opísanie svojho mu­če­níc­keho pu­to­va­nia srdcom tajomnej Ázie.

Ant. Os­sen­do­wski

Varšava 1923


Útek zo ZSSR

Príčiny mojej cesty

Pred boľ­še­vic­kou záplavou ešte v roku 1918 som musel utiecť z Pet­roh­radu na Sibír. Do októbra 1919 som býval na Sibíri, kde boľ­še­vická vláda na­hra­dila vládu admirála Kolčaka[i], zni­če­ného vplyvmi mo­nar­chis­tov a ne­schop­ných mi­nis­trov. Po si­bír­skej ka­ta­strofe, keď Kolčaka v Irkutsku pop­ra­vili, keď piata poľská sibírska divízia bola už v zradných rukách boľ­še­vi­kov, ktorí chytro za­pla­vo­vali celý kraj, bez boja po­stu­pu­júc na východ za zbytkami zde­mo­ra­li­zo­va­nej armády si­bír­skej vlády, začalo sa na Sibíri pre­na­sle­do­va­nie Poliakov. Stačilo mať priez­visko poľského znenia, aby niekoho odsúdili na smrť. Musel som teda myslieť na ďalší útek.

Na počiatku roku 1920 ma osud hodil do Kras­no­jar­ska, mesta, po­lo­že­ného na brehu veľkej a peknej rieky Jenisej, ktorej žriedla sa rodia v horách Urian­chaja a ústie sa tratí v Ľadovom oceáne. S nie­koľ­kými Poliakmi sme robili plán úteku do Urian­chaja a ďalej - do Mon­gol­ska, Číny, Európy, ale udalosti zmenili naše zámery. Moji známi boli po­zat­vá­raní a potom umierali vo väzení na škvrnitý týfus. Skupina boľ­še­vic­kých katov prišla aj po mňa, a keďže ma náhodou nenašli doma, rozp­re­strela na mňa sieť.

Včas ma varovali. Pre­ob­lie­kol som sa do sed­liac­kych šiat, pešo som vyšiel za mesto, najal som prvého lepšieho Si­bír­čana, čo sa vracal domov na dedinu a o niekoľko hodín som už bol 40 ki­lo­met­rov od Kras­no­jar­ska, v malej dedine, zo všetkých strán ob­kľú­če­nej hustým si­bír­skym lesom, čiže, ako ho nazývajú miestni sedliaci - „tajgou”. Pria­te­lia mi poslali karabínu, 300 nábojov, sekeru, nôž, kožuch, čaj, sucháre, soľ a kotlík. O niekoľko dní ma ten istý chlap odviezol do hlbín lesa, kde stála ma­ji­te­ľom opustená chata, napoly zhorená, ale miest­nymi po­ľov­níkmi ešte po­u­ží­vaná na nocľah. Od tohto dňa som sa stal túlavým človekom, ale vtedy som si ešte nemyslel, že to môže trvať tak dlho.

Na druhý deň po príchode do tajgy vyšiel som poľovať a niekoľko desiatok krokov od chaty som zabil dva ohromné tetrovy. Ďalej som zbadal jelenie stopy a pre­sved­čil som sa, že v strave nebudem po­ci­ťo­vať ne­dos­ta­tok.

Ale môj pobyt na tomto mieste sa naraz prerušil.

 

[bookmark: note1][i] Admirál Alexander Vasiljevič Kolčak – veliteľ ruskej flotily a jeden z hlavných veliteľov Bielej armády počas ruskej revolúcie.


Tajomný priateľ

O niekoľko dní, keď som sa vracal z po­ľo­vačky do chaty, zbadal som dym, vy­chá­dza­júci z komína chaty. S veľkou opatr­nos­ťou pri­krá­da­júc sa k domu, spo­zo­ro­val som dva osedlané kone a pri sedlách vojenské karabíny. Keďže som mal dobrú mann­li­cher­ku[ii], vedel som zaraz, že dvaja ne­ozb­ro­jení ľudia nemôžu znamenať pre mňa vážne ne­bez­pe­čen­stvo. Bez hluku som obišiel chatu od strany steny, ktorá nemala obloky a ne­oča­ká­vane som vošiel do izby. Z lavice pre­stra­šene vy­sko­čili dvaja vojaci. Boli to boľ­še­vici, lebo na ba­ra­ni­ciach mali pri­pev­nené červené hviezdy a na prsiach kožuchov - červené, umazané kokardy.

Po po­zdra­voch sme si sadli. Vojaci už pri­chys­tali čaj a po­pí­ja­júc ho, začali sme rozhovor. Aby som odvrátil od seba ich po­zor­nosť a po­doz­re­nie, povedal som, že som poľovník z istej ďalekej dedinky a že som sa tu usalašil, keďže už oddávna mám tu vy­sto­po­va­ných niekoľko sokolích hniezd. Od boľ­še­vi­kov som sa zasa dozvedel, že z mesta poslali do tajgy veľký oddiel jazdy, ktorý zastal asi 15 ki­lo­met­rov odtiaľto a ich poslali na zvedy, zistiť, či sa nevláčia po lesoch nejaké po­doz­rivé osoby.

- Chápeš, súdruh, - riekol jeden z vojakov, - hľadáme kon­tra­re­vo­lu­ci­oná­rov a budeme ich strieľať…

Dávno som si to už domyslel a ani najmenej som ne­pot­re­bo­val jeho vy­svet­ľo­va­nie. Moje myš­lienky sme­ro­vali tam, aby som pre­sved­čil ne­zva­ných hostí, že som obyčajný sibírsky poľovník, ktorý nemá nič spo­loč­ného s kon­tra­re­vo­lú­ciou. Súčasne som myslel na ne­vy­hnut­nosť skorého pre­síd­le­nia sa po odchode boľ­še­vi­kov na iné, istejšie miesto.

Zmrákalo sa. Tváre mojich hostí stali sa ešte ne­prí­jem­nej­šími. Vojaci vyňali z kapsy fľašu špi­ri­tusu a začali piť, za­je­da­júc chlebom a po­pí­ja­júc horúci čaj. Alkohol čochvíľa začal pôsobiť a boľ­še­vici, roz­ha­dzu­júc rukami a udie­ra­júc päsťami o stôl, začali hlasno roz­prá­vať, vy­chva­ľu­júc sa počtom zabitých „buržujov”. Hnusne sa smiali a hovorili si o veselých dňoch v Kras­no­jar­sku, keď lapali ne­ná­vi­de­ných kozákov a spúšťali ich pod ľad Jeniseja. Napokon sa začali vojaci o čosi hádať, ale skoro ich to unavilo. Pomaly sa poberali spať.

- Idem už odsedlať kone a pri­ne­siem karabíny, - povedal mladší a vy­ťa­hu­júc sa - vstal z lavice.

V tej chvíli dvere, čo viedli na dvor, sa široko otvorili, do izby sa vovalila hustá chmára studenej pary a prúd chlad­ného povetria vial na nás. Keď hmla opadla, videli sme v izbe vysokého plec­na­tého chlapa, v chlpatej baranici a v širokom kožuchu. V ruke držal karabínu a spoza pása mu trčala sekera, ktorú sibírsky poľovník nikdy neopustí. Bystré, pre­ni­kavé, blýskavé, skoro zvie­ra­cie oči ne­zná­meho sa skúmavo za­sta­vili na každom z prí­tom­ných. O chvíľu sňal čiapku, pre­žeh­nal sa a ticho sa opýtal:

- Kto je tu hos­po­dá­rom?

- Ja! - odvetil som.

- Môžem tu pre­no­co­vať? - opýtal sa.

- Prosím, miesta je dosť, - povedal som. - Napite sa čaju, ešte je horúci.

Medzitým si neznámy pomaly začal zo­blie­kať kožuch, ne­pres­tá­va­júc po­zo­ro­vať ľudí a predmety. Hodil kožuch do kúta izby, pri­krý­va­júc ním karabínu a ostal v ob­no­se­nom remennom kabáte a no­ha­vi­ciach, vsu­nu­tých do kapcov. Tvár mal celkom mladú, usmie­vavú a smelú. Po­bles­kú­vali mu biele zuby a skúmavé, pre­ni­kavé oči. Roz­ču­chraná, hodne pre­še­di­vená čuprina a hlboké vrásky okolo úst svedčili o búrlivom živote.

Neznámy, stále sa ob­ze­ra­júc, sadol si na lavicu a s akousi divnou než­nos­ťou položil vedľa seba sekeru.

- Je ti to žena - tá sekera? - opitým hlasom sa ho spýtal jeden z vojakov.

Chlap náhle pomaly zdvihol jagavé a pre­ni­kavé oči na opý­ta­jú­ceho sa a tichým, akýmsi kradmým hlasom od­po­ve­dal:

- Vše­li­jakí ľudia sa teraz túlajú po lesoch, nuž so sekerou je istejšie...

Umĺkol a začal žia­dos­tivo piť horúci čaj. Ale som spo­zo­ro­val, že niekoľko ráz si ma pozorne prezrel a jeho oči usta­vične behali po izbe, akoby hľadali odpoveď na akési po­chyb­nosti.

Na otázky vojakov od­po­ve­dal obo­zretne a pomaly, potom položil svoju čašu, obrátiac ju dnom nahor, na znak spo­koj­nosti a povedal:

- Idem na chvíľku k svojmu koňovi a súčasne odsedlám i vaše...

- Oj, ďakujem! - zvolal mladší vojak, ktorý už skoro spal. - Len ne­za­budni priniesť do izby naše karabíny...

- Dobre! - odvetil chlap.

Boľ­še­vici sa uložili na lavicu,- nám nechali iba dlážku,- už nepočuli, kedy sa neznámy vrátil, ktorý si hodil plstený kabát na zem a zaraz si ľahol.

Vojaci a chlap už dávno spali, keď som ja ešte stále kul plány, čo robiť ďalej. Usnul som nad samým ránom, a keď som sa prebudil, chlapa už v izbe nebolo. Vyšiel som z chaty a videl som ho sedlať dobrého hnedého žrebca.

- Od­cho­díte? - spýtal som sa.

- Hej... idem s tými... súdruhmi, - šepol, - podvečer sa vrátim. Čakajte ma!

Ne­vy­py­to­val som sa ho už na nič, od­po­ve­dal som mlčky, kývnutím hlavy. On medzitým odviazal zo svojho sedla dve ťažké vrecia, hodil ich k siene zhorenej čiastky chaty, pozorne pre­skú­šal uzdu a strmene a povedal s úsmevom:

- Hotovo! Teraz idem zobudiť „súdruhov”.

O hodinu, keď sa napili čaju, vojaci a chlap odišli.

Osirel som na dvore a začal som rúbať drevo. Zrazu odkiaľsi zďaleka som počul ka­ra­bí­nový výstrel a o chvíľu druhý. Nastalo ticho. Vysoko ponad les, odkiaľ zazneli výstrely, pri­tia­hol kŕdlik spla­še­ných tetrovov. Na vrchovci za­sne­že­nej borovice vykríkla sojka. Dlho som načúval, či sa niekto ne­prib­li­žuje k mojej útulni, ale vôkol bolo úplné ticho. Súmrak chytro padá v zime na strednom Jeniseji. Zakúril som do pece a začal som pri­pra­vo­vať polievku z hlucháňa, ne­pres­tá­va­júc načúvať aj najmenší šuchot, čo pri­chá­dzal z blízkeho lesa. Ale stále som jasne cítil a rozumel, že smrť je ne­pres­tajne tu, kdesi vedľa mňa a že sa napokon môže ukázať v podobe človeka, zvera, mrazu, ne­šťast­nej príhody alebo choroby. Vedel som dobre, že nablízku nieto nikoho, kto by mi mohol prísť pomôcť a že celá moja nádej spočíva v ochrane božej, v sile rúk a nôh, v správ­nosti oka a v šťastí.

Pri všetkej po­zor­nosti som nezbadal návrat ne­zná­meho po­ľov­níka. Práve tak ako pre­doš­lého dňa, zjavil sa v izbe znezrady. Cez hmlu pary som uvidel jeho žiariace a smejúce sa oči a smelú tvár. Podišiel k lavičke a hodil na ňu tri karabíny.

- Dva kone, dve karabíny, dve sedlá, dve vrecia suchárov, pol tehly čaju, vrecko s cukrom, 50 nábojov, dva kožuchy, dva páry čižiem! - so smiechom vy­po­čí­ta­val Sibírčan. - Dnes som mal naozaj veľmi podarenú po­ľo­vačku.

S hrôzou som pozeral na svojho hosťa.

- Čo gánite? - zasmial sa hlucho. - Vošli sme do lesa na úzky chod­ní­ček. Ani sa len ne­zat­riasli! Komu boli potrební takí „súd­ru­ho­via”? Ale pime čaj a potom spať! Zajtra sa musíte pre­sťa­ho­vať. Ukážem vám príjemné miesto v ústraní, a sám pôjdem ďalej...

 

[bookmark: note2][ii] ­Mann­li­cherka - po­lo­au­to­ma­tická puška, ktorá pôvodne patrila k výzbroji Rakúsko-Uhorskej armády


Tajomstvo môjho hosťa

Na druhý deň za svitu sme sa vydali na cestu, opúš­ťa­júc moju prvú útulňu. Na jedného z koní sme naložili celý náš majetok, zbalený do vriec, pre­ho­de­ných cez sedlo.

- Musíme prejsť 400-500 verst[iii], - pokojne oznámil môj nový druh osudu, ktorý sa volal Ivan. - Meno srdcu a rozumu nie práve najp­rí­ťaž­li­vej­šie.

- No, no pôjdeme dlho? - zvolal som.

- Nie dlhšie ako týždeň... Môžbyť budeme na mieste i skôr, - odvetil Ivan.

Prvú noc sme strávili v lese, pod haluzami vysokej, širokej svrčiny. Bola to moja prvá noc bez strechy nad hlavou. A koľko takých nocí som mal ne­skor­šie za mojich ne­ko­nečne dlhých potuliek!

Deň bol veľmi chladný, sotva vyše 35°R[iv]. Pod kopytami koní vŕzgal sneh. S tenkým cven­go­tom od­ska­ko­vali pod­ko­vami vyrážané kúsky zmrz­nu­tého snehu. Lenivo sa stŕhali zo stromov tetrovy a hlucháne, pomaly bežali z hniezd do kríkov zajace. Pred večerom sa strhol vietor, vyl a hučal, ohýbajúc vrcholce stromov. Ale dolu, v miestach ukrytých pred vetrom, bolo ticho a pokojne.

Zastali sme v hlbokom úvoze, husto za­ras­te­nom stromami a kríkmi. Našli sme dávno vy­vrá­tenú suchú jedľu, narúbali sme dreva a ob­čerstvili sme sa čajom, uvareným na ohnisku.

Po večeri do­vlie­kol Ivan z lesa dva dlhé suché bo­ro­vi­cové drúky, okresal ich na jednej strane a skre­sa­nou stranou ich položil na seba. Keď zabil klin medzi drúky, vložil do otvoru trochu žeravého uhlia. Oheň sa zaraz začal šíriť v kanáli medzi drúkmi.

- Teraz budeme mať oheň až do rána! - zvolal Ivan. - Je to naša sibírska „najda”. My, hľadači zlata, vláčiac sa tajgou, v zime, v lete vždy spíme pri najdách. Zna­me­nite! Ale pre­sved­číte sa sami!

Chytro narúbal haluzí zo svrčiny a pomocou troch žŕdok urobil šikmú stenu, pred ktorou niekoľko krokov horela malým ohňom, vy­pa­ľu­júc sa zvnútra, najda. Nad stenou a nad najdou sa rozp­res­tie­ral stan zo širokých haluzí mohutnej svrčiny. Na sneh sme na­há­dzali haluze. Ľahli sme si a prikryli sa po­krov­cami. Na moje veľké udivenie sa Ivan zo­blie­kol do košele. Zbadal som, že sa spotil a stále si utieral čelo a šiju rukávom košele.

- Dobre! Teplo! - po­chva­ľo­val si Ivan náš útulok.

Čochvíľa som sa musel i ja vyzliecť a zaspal som, ani sa ne­zak­ry­júc kožuchom. Cez haluze svrčiny a steny pre­svi­tali hviezdy a predo mnou bol otvorený priestor, kde zúrili mráz i vietor - ale ten priestor bol oddelený od nás teplom, sá­la­jú­cim z horiacej najdy. Až pred svitaním, keď naša vatra skoro celkom vyhorela, som sa prikryl kožuchom. Od tej noci som sa prestal báť mrazov. Keď som premrzol na dennom pochode, ohrieval som sa zna­me­nite pri nájde, zhodiac zo seba ťažký kožuch, a sediac len v košeli pri čaši horúceho čaju so suchármi.

Za spo­loč­nej cesty mi Ivan hovoril o svojich dávnych po­tul­kách za zlatom po horách a lesoch Za­baj­kal­ska. Hovory večného tuláka sa vy­zna­čo­vali veľkou živosťou a str­há­vali hoj­nos­ťou a fa­reb­nos­ťou ne­bez­peč­ných prie­cho­dov a ťažkých bojov s prírodou a ľuďmi. Ivan bol jeden z tých typov „pros­pek­to­rov”, ktorí po celom svete na­chá­dzali naj­bo­hat­šie poklady zlata, ale vždy ostávali bez­do­mov­cami a úbohými tulákmi. Spo­zo­ro­val som, že sa vyhýbal roz­ho­voru o tom, ako sa dostal zo za­baj­kal­ských hôr do je­ni­sej­skej tajgy a hneď som vy­ro­zu­mel, že sa v tom skrýva nejaké ta­jom­stvo môjho druha. Nepýtal som sa ho teda na to.

Ale to ta­jom­stvo sa istého dňa celkom nečakane, v celej svojej su­ro­vosti a strašnej sku­toč­nosti vykľulo.

Blížili sme sa už k cieľu našej cesty.

Celý deň sme sa pre­d­ie­rali cez husté kroviny na brehu vý­chod­ného prítoku Jeniseja - rieky Many. Všade bolo vidieť hodne ces­ti­čiek, vy­du­pa­ných zajacmi, hniez­dia­cimi v kríkoch. Tie biele zvie­ratká tratili sa v húšťave, utekajúc pred nami. Tu a tam sme videli červený chvost líšky, skrý­va­jú­cej sa za kameňmi a čí­ha­jú­cej na zajace.

- Poviem vám niečo, - povedal chmúrnym hlasom Ivan. - Tu neďaleko sa vlieva do Many malá riečka Negneč; pri jej ústí stojí malý domček. Ako myslíte: pre­no­cu­jeme tam, či zasa strávime noc pri ohnisku?

- Pôjdeme do toho domu! - zvolal som s radosťou. - Treba sa mi konečne umyť. Veď sme od dymu najdy čierni ako černosi! Ináč mať strechu nad hlavou, je vec veľmi príjemná!

Ivan za­chmú­rene pozrel na mňa, ale pristal.

Už sa zmrákalo, keď sme sa pri­blí­žili k neveľkej chalupe, ktorá stála skoro pri ústí malej riečky Negneč do bystrej a studenej Many. Domček tvorila malá izba s dvoma oblokmi a s veľkou pecou. Pri domčeku stála zhorená kôlňa a zbúraná ľadovňa. Drúky a dosky boli po­vy­tŕhané a v ne­po­riadku roz­há­dzané; všade bolo vidieť hŕby vy­ko­pa­nej zeme a kamenia.

Zakúrili sme v peci a začali sme pri­pra­vo­vať večeru. Pri večeri sa napil Ivan špi­ri­tusu, z fľašky, „po­ži­ča­nej” od jedného z čer­ve­ných vojakov, a onedlho sa stal veľmi zho­vor­či­vým.

Ivan so žia­ria­cimi očami a lesklými zubami čuchral svoju hustú, sivú čuprinu a začal mi hovoriť o akejsi príhode v Za­baj­kal­sku, ale zrazu zamĺkol, naľakane uprel zrak do tmavého kúta chaty a šeptom sa opýtal:

- Čo to? Šťúr?

- Nič som nevidel! - odvetil som, udivene hľadiac na svojho druha.

Zamĺkol a za­mra­čene zvesil svoju peknú dravú hlavu. Keďže sme neraz trávili v myš­lien­kach dlhé hodiny, vôbec som sa nedivil, že mlčí. Ale Ivan sa zrazu nahol ku mne a horúcim šeptom začal hovoriť.

Chcem vám roz­po­ve­dať istú príhodu. Mal som v Za­baj­kal­sku sr­deč­ného priateľa. Bol vyhnanec. Nazýval sa Ga­wroňski. Mnoho lesov a hôr som s ním prešiel v zhone za zlatom. Do­ho­vo­rili sme sa, že si všetko roz­de­líme na rovnaké čiastky. Ale Ga­wroňski sa zrazu stratil a len o niekoľko rokov som sa dozvedel, že žije v je­ni­sej­skej tajge, kde našiel bohaté vrstvy zlatého piesku. Zbohatol a býval v lese sám so ženou. Neskôr som sa dozvedel, že Ga­wroňs­kov­cov zabili...

Ivan znova stíchol, ale onedlho s ťažkým vzdychom začal ďalej:

- Toto je chata Ga­wroňs­kích. Tu býval môj neverný priateľ so ženou a tu kdesi, v koryte tejto riečky, „vymýval” zlato z piesku a štrku, ale to miesto nikomu neukázal. Všetci okolití sedliaci vedeli, že Ga­wroňs­kovci majú kapitál v banke a že stále pre­dá­vajú vláde zlato. Tu... v tejto izbe Ga­wroňs­kov­cov za­vraž­dili.

Chlap vstal, vytiahol zo žeravej pece dlhú hlaveň, zohol sa a osvietil ledva otesané dosky dlážky.

- Vidíte tie škvrny na doskách i tu na stene? - spýtal sa hlasom, trasúcim sa vzru­še­ním. - Vidíte? To - krv Ga­wroňs­kov­cov... Umreli, ale ne­vyz­ra­dili svoje ta­jom­stvo. A zlato bolo v šachte a v ľadovni zakopané vo veľkých hli­ne­ných hrncoch. Ale Ga­wroňs­kovci nič ne­po­ve­dali, nič, ani keď sme ich mučili, pálili ohňom, prsty im vy­krú­cali, oči vypichli... Umreli, a ne­vyz­ra­dili ani slova.

Hodil horiace drevo do čer­ve­ného otvoru pece, zvalil sa na lavicu a duseným hlasom zamrmlal:

- Hovorili mi to sedliaci z tohto okolia... Ale... je čas spať!

Neskoro v noci som počul ťažké vzdy­cha­nie Ivana, tichý šepot a nejasné slová. Iste sa pre­ha­dzo­val na tvrdej lavici a fajčil fajku za fajkou.

Siedmeho dňa sme vošli do hustého céd­ro­vého lesa, ras­tú­ceho na horských úbočiach.

- Odtiaľto, - vy­svet­ľo­val Ivan, - k najb­liž­šiemu ľudskému obydliu je 80 verst cez bahná a hustú tajgu. Len zried­ka­kedy zabŕdne sem nejaký zberateľ céd­ro­vých orechov, ale i to sa môže prihodiť len na jeseň. Do tých čias tu ne­uvi­díte ľudskej duše. Zveriny je tu dosť, dosť je tu i vtáctva, orechov - ľahko môžete pre­zi­mo­vať. Vidíte tú riečku? Ak chcete vidieť ľudí, choďte popri jej prúde, ten vás zavedie do dediny...

Môj tajomný priateľ mi pomohol urobiť skrýšu v zemi. Našiel pre mňa búrkou vy­vrá­tený ohromný céder. Korene stromu vytrhli zem a urobili pod pňom hlbokú a širokú jamu. Jednu stenu a strechu tvoril peň cédra a bočné steny - do siete pop­re­ple­tané korene. Po­zap­chá­vali sme ju haluzami, pop­ri­pev­ňo­vali kameňmi a pri­sy­pali hrubou vrstvou snehu. Odpredu bol môj „dom” celkom otvorený, ale pred ním horela spa­si­teľná najda. V tomto brlohu som prežil dva naj­drs­nej­šie zimné mesiace, bez ľudí, bez spojenia s celým svetom, kde sa v tom čase diali významné udalosti. V tomto hrobe, pod koreňmi vy­vrá­te­ného stromu, v pa­nen­skom lese, som žil v prírode so strachom o svojich blízkych ľudí, so svojím trápením, žil som usta­vične v boji o život, o právo prežitia ešte jedného dňa.

Ivan na druhý deň odišiel. Nechal mi za vrece suchárov a niekoľko kúskov cukru. Nikdy viac som ne­stre­tol toho človeka.

Zanechal mi po sebe naj­lep­šie a naj­tep­lej­šie spo­mienky. Zakúsil som od toho „vraha a kata Ga­wroňs­kov­cov” veľa dôkazov veľkej dobroty, po­ro­zu­me­nia cudzej duše a ne­oby­čaj­nej vní­ma­vosti.

 

[bookmark: note3][ii­i] ­Versta - stará ruská miera dĺžky. 1066,781 m

[bookmark: note4][iv] Stupeň Réaumura – jednotka teploty, ktorá je po­me­no­vaná po fran­cúz­skom fyzikovi René-Antoine Fer­chault de Réaumur. Vychádza z dvoch zá­klad­ných stupňov: 0 °R bod tuhnutia vody, 80 °R je bod varu vody.


Boj o život

Som teda sám...

Vôkol len les zelených cédrov, do polovice za­sy­pa­ných hlbokým snehom,- holé kríky, za­mrz­nutá riečka a - pokiaľ oko dovidí ponad konáre cédrov - oceán lesov a snehu. Sibírska tajga...

Ako dlho budem musieť byť osamote?

Či ma tu nájdu, či nenájdu boľ­še­vici?

Či sa dozvedia moji pria­te­lia, kde som?

Tieto otázky ma bez pre­ru­še­nia, bez oddychu trápili ako horúci oheň. Veľmi chytro som pochopil, prečo ma Ivan zaviedol až tak ďaleko.

Cestou sme všade stretali pusté, ne­za­ľud­nené miesta, ale on ma len viedol ďalej, opakujúc:

- Dovediem vás na dobré miesto, kde sa dá žiť ľahšie!

A tak to naozaj bolo. Krása tohto okolia sa uza­vie­rala do céd­ro­vého lesa, i hore za­ras­te­ného cédrami. Céder - krásny, mohutný, široko roz­vet­vený strom, večne zelený stan, pri­ťa­hu­júci k sebe všetko, čo žije.

V lese bol stále život.

Pomedzi konáre skákali ve­ve­ričky, robili zábavné skoky, v povetrí pre­lie­ta­vali eskadry hýľov alebo steh­lí­kov, spievali, nazerali do všetkých štrbín a kútov lesa a napĺňali ho ruchom a živým švi­to­re­ním,- tu prebehol zajac a za ním, sotva vi­di­teľ­ným tieňom, plazila sa na snehu lasička, tenká ako had, s čiernym koncom rezko sa kmi­ta­jú­ceho chvosta,- neraz sa pri­blí­žil k mojej skrýši ohromný, šľa­chetný jeleň - „moral”, čiže „izubr”. Napokon z hrebeňov vrchov zišiel a nav­ští­vil ma hnedý vládca tajgy - medveď.

To všetko roz­rý­valo, odháňalo mozog za­ha­ľu­júce chmúrne myš­lienky, do­ka­zo­valo život a dávalo nádej. Dobre bolo, hoci veľmi ťažko, časom vyjsť na hrebeň „môjho” vrchu. Tiahol sa vysoko nad lesom a z jeho štítu otvárala sa široká, ne­ob­me­dzená panoráma tajgy, s reťazou čer­ve­ných hôr na obzore.

Tam ďaleko sa ťahal breh Jeniseja, tam stáli ľudské sídla, tam boli ne­pria­te­lia i pria­te­lia, tam... ďalej na západe, bola tá, ku ktorej šli moje myš­lienky...

Pre toto ma pri­vie­dol Ivan do céd­ro­vého lesa. Sám neraz trávil zimu osamote, len so svojimi myš­lien­kami, zoči-voči prírode, povedal by som - „pred tvárou Boha”. Zakúsil som zú­fals­tvo, samotu a hľadal upo­ko­je­nie. Často som pre­mýš­ľal nad tým, že ak mi je súdené tu umrieť, keď budem umierať, po­sled­ným napätím síl vyjdem na štít a umriem tak, že budem pozerať na ne­ko­nečné vrchy a lesy, za ktorými je moja najd­rah­šia bytosť, od­tr­hnutá odo mňa do­pus­te­ním osudu. Život pri takýchto pod­mien­kach dával veľa látky pre myš­lienky a ešte viac pre prácu telesnú, keďže bol usta­vič­ným bojom o bytie, bojom ťažkým a be­z­o­hľad­ným.

Naj­ťaž­šou prácou bolo pri­chys­tať zásoby dreva na najdu a pre malý ohník na prípravu jedla. Ležiace stromy boli pri­va­lené snehom a pri­mrz­nuté k zemi a skalám. Musel som od­hra­bá­vať sneh a potom pomocou dlhých drúkov od­tr­há­vať pne od zeme a pre­vlá­čať k svojmu brlohu. Na zbie­ra­nie dreva som si vybral strmý kus hory. Ťažšie sa ta vy­cho­dilo, ale potom ľahšie bolo stáčať od­tr­hnuté pne k mojej útulni. O niekoľko dní som objavil veľmi vážnu vec. Neďaleko svojej diery som našiel mnoho pňov čer­ve­ného smreka, víchrom po­lá­ma­ných. Keď som ich začal rúbať, sekera vbehla do čohosi mäkkého a lep­ka­vého. Ukázalo sa, že pne boli pre­siak­nuté smolou. Stačila iskra, aby taká trieska vyšľahla horúci, veľmi dymiaci plameň. Od tejto chvíle vždy ležali na mojom dome zásoby týchto za­smo­le­ných kúskov čer­ve­ného smreka na za­pa­ľo­va­nie najdy alebo malého ohníka pre prípravu jedla a čaju.

Naj­väč­šiu čiastku dňa mi zaberala po­ľo­vačka. Veľmi chytro som po­ro­zu­mel, že túto robotu musím konať každý deň, aby som sa ubránil pred gnia­via­cimi ma ne­ve­se­lými myš­lien­kami.

Obyčajne po rannom čaji som išiel s puškou do lesa hľadať tetrovy a hlucháne. Keď som zabil jedného alebo dvoch vtákov, vracal som sa domov a začal som chystať obed, pričom som sa ne­vyz­na­me­ná­val prí­liš­ným výberom chodov. Ne­vy­hnutná bola polievka zo zabitého vtáka, pri­pra­vená so suchármi a potom ne­spo­či­ta­teľné množstvo veľkých čaší horúceho čaju - nápoja pre život v lese veľmi po­treb­ného.

Raz, na vy­chádzke na tetrovy, počul som v kroví praskot, a keď som pozorne pre­skú­mal miesto, zbadal som konce parohov jeleňa. Začal som sa k nemu pri­krá­dať, ale hoci sneh skoro nevržďal pod mojimi nohami, zviera počulo alebo pocítilo ne­bez­pe­čen­stvo. S lomozom vybehol jeleň z hustého krovia a uvidel som ho až vtedy, keď prebehol asi 300 krokov a zastal na strmom boku hory. Bol to ohromný kus, po­po­la­vej srsti a s chrbtom skoro čiernym. Na peknej hlave pyšne niesol mohutné parohy. Predo mnou bol krík s hrubými konármi; položil som karabínu na jeden z konárov, pozorne som namieril a vy­stre­lil. Zviera urobilo ohromný skok, bežalo niekoľko krokov a padlo. Bežal som k nemu hlbokým snehom a krovím, ale keď ma jeleň zbadal, vstal a skáčuc, alebo chvíľami ťažko pre­be­ra­júc nohami, začal sa driapať nahor. Druhá guľka ho za­sta­vila navždy. Za­ob­sta­ral som si takto veľké množstvo mäsa a zna­me­nitý koberec do svojho brloha.

Rohy som pri­pev­nil medzi korene, - ktoré tvorili stenu mojej útulne a slúžili ako dobrý vešiak na karabínu a šaty.

Nemôžem zabudnúť na veľmi str­hu­júci, hoci divý obraz, ktorý som videl niekoľko ki­lo­met­rov od svojho „domu”. Bolo tam neveľké bahno, za­ras­tené bahennou klikvou[v]. Sem sa obyčajne zlietali na jahody kŕdle hlu­chá­ňov, tetrovov a jas­tra­bov. Raz som sa pri­kra­dol k tomuto blatu, kryjúc sa za nevysokú mladinu cédrov. Videl som hodný kŕdeľ tetrovov, ener­gicky ro­z­hra­bá­vať sneh a zobať bobule. Niekoľko minút som po­zo­ro­val túto scénu a ani naj­men­ším pohnutím som ne­prez­ra­dil svoju prí­tom­nosť. Ale jeden tetrov, starý, čierny kohút, zrazu silne pod­sko­čil, podletel a začal hlasno trepať krídlami. Naľakaný kŕdeľ odletel. Na moje veľké po­di­ve­nie som videl, že keď starý kohút preletel niekoľko sto krokov, začal sa chytro, skoro kolmo dvíhať nahor, o chvíľu sa v povetrí niekoľko ráz pre­kopr­col, be­z­vládne zatrepal krídlami, padol na sneh a ostal nehybný. Zbehol som v tú stranu, keď vtom od tela tetrova od­sko­čila kr­vi­lačná lasička a vrtiac chvos­tí­kom a syčiac, skryla sa medzi kamene. Tetrov mal pre­hryz­nutú šiju. Po­ro­zu­mel som, že malý dravec sa vrhol na vtáka a spolu s ním sa vzniesol do povetria, kde mu stačil prehrýzť hrdlo a vysať krv. Osobne som bol vďačný jeho leteckým schop­nos­tiam, lebo mi usporil jeden náboj.

Takto som žil a boril sa s prírodou o zaj­trajší deň, čoraz väčšmi a väčšmi sa otra­vu­júc jedom ťažkých a bez­ná­dej­ných myš­lie­nok. Míňali sa dni, týždne, kým som napokon pocítil závan tep­lej­šieho vetra. Na ot­vo­re­ných poľanách začal sa po troche topiť sneh, to tu, to tam už bežali malé stuhy vody a z času na čas videl som muchu alebo pavúka, ktoré prežili tvrdú sibírsku zimu.

Blížila sa jar.

Vedel som, že jar si nenájde cestu cez les. Veľmi chytro vy­stú­pili z brehov všetky riečky a potoky tajgy, a lesné bahná a marasti začali zne­mož­ňo­vať priechod. Všetky chodníky ľudí i zvierat menil topiaci sa sneh v dravé potoky, valiace sa z hôr so šumom a hukom. Vedel som, že som až do leta odsúdený na samotu.

Jar pri­chá­dzala chytro, a hoci nocami a na svitaní bývali ostré mrazy, slnečné lúče vo dne víťazne bojovali so snehom. Onedlho bola moja hora už bez snehu a stala sa šedivou, pokrytou iba skalami, ešte holými konármi briez a osík a vysokými ku­že­ľo­vi­tými mra­ve­nis­kami. Rieka na nie­koľ­kých miestach strhla svoj ľadový koberec a hlučne sa po­náh­ľala, od­tr­hu­júc vždy nové a čoraz väčšie kusy ľadu.

 

[bookmark: note5][v] Rast­lina z druhu brus­ni­co­vi­tých, ktorá rastie hlavne v ba­ži­na­tej pôde.


Moje rybárčenie

Raz ráno, keď som vyšiel za korisťou, pri­blí­žil som sa k brehu rieky a zbadal som veľké ryby s čer­ve­nými, akoby krvou pod­lia­tymi chrbtami a chvos­tami. Ryby plávali a vytŕčali plutvy nad vodu, zrejme sa tešili sl­neč­nému teplu. Od tejto chvíle ma myš­lienka možnosti nachytať si týchto krásnych rýb a spestriť nimi svoje jed­not­várne stra­vo­va­nie ne­opúš­ťala, ale nemal som ničoho pre normálne ry­bár­če­nie; i musel som sa chytiť iného spôsobu.

Vtedy, keď sa rieka čistila od ľadov, plávali ryby stále vo väčšom množstve. Pre­sved­čil som sa, že plávajú proti prúdu. Z Jeniseja pre­cho­dili klásť ikry do prameňov menších prítokov. Rozhodol som sa za­ry­bár­čiť si bar­bar­ským spôsobom, hoci som vedel, že zá­ko­no­dar­stvo všetkých štátov prísne tresce tento systém. Ale myslel som, že zá­ko­no­dar­co­via a mo­ra­listi nebudú príliš prísni k oby­va­te­ľovi brlohu pod koreňmi vy­vrá­te­ného stromu v si­bír­skej tajge, k sa­mo­tá­rovi, ktorý sa opovážil pre­stú­piť ich ra­ci­onálne na­ria­de­nia a napokon, ryba s červeným chrbtom bola vtedy pre mňa váž­nej­šia ako právnici v tógach, baretoch alebo frakoch.

Začal som teda robiť prípravy. Najprv som vyťal väčšie množstvo tenkých briez a osík a začal som stavať cez rieku plot tým spôsobom, že som vbíjal do dna za­os­trené kolíky, alebo ich upev­ňo­val medzi skalami koryta a pre­plie­tal tenkými konármi. Po dvoj­dňo­vej ťažkej robote v ľadovej vode bol môj plot hotový. Videl som, že sa okolo tejto ne­oča­ká­va­nej prekážky hro­ma­dili veľké ryby a čoraz viac ich pri­bú­dalo. Pre­ja­vo­vali známky živej starosti, dotýkali sa hlavami plota, od­plá­vali a znova sa vracali. Napokon sa pokúšali túto prekážku pre­sko­čiť. Vtedy som často videl ohromné strie­borné ryby s čer­ve­nými chrbtami a chvos­tami, metrové i dlhšie, s rozbehom vy­ska­ko­vať z vody, udierali pružnými telami o stenu z haluzí a be­z­vládne padali nazad do rieky. Časom dve alebo tri ryby naraz robili takýto pokus. Musel som pri­kro­čiť k činu. Pri­pev­nil som nôž na dlhý drúk a usiloval som sa pre­pic­hnúť rybu, ale všetky pokusy boli márne. Takýmto spôsobom som sa vystavil tomu, že si nôž alebo polámem, alebo ho stratím. Nie menej bez­vý­sledné bolo moje úsilie zachytiť rybu hrčavým drúkom a vyhodiť ju na breh. Rozhodol som sa teda ťažiť zo snahy rýb, pre­sko­čiť plot.

Urobil som to takto:

Niekoľko krokov od brehu, z polovice pod vodou, som vyrúbal otvor v plote a na druhej strane som umiestil vysoko nad vodu vy­čnie­va­júci kôš, ktorý som uplietol z tenkých prútov vrbiny. Ozb­ro­jený krátkym a ťažkým kyjom čakal som korisť. O niekoľko minút začali plávať k zradnému otvoru v plote dve krásne ryby. Veľmi opatrne, akoby ohmat­ká­vali každý cól, vošli do koša, kde začali skákať a trieskať ohrom­nými chvos­tami. Ale môj kyj schladil ich zápal.

Takto som sa stal rybárom. Každý kus vážil najmenej 30 funtov[vi]; našli sa i kusy 80-funtové. Boli to ryby druhu „tajmien”, z rodiny lososov. Za týždeň som mal za­ko­pa­ných v snehu, v za­tie­ne­nom úvoze, blízko mojej diery, asi 70 rýb. Nechal som po­ľo­va­nie; sedel som okolo svojho osídla, zabíjal som kyjakom ryby a vy­ha­dzo­val ich na breh. Ale slnko pri­pe­kalo čoraz väčšmi. Keď som sa raz vrátil domov, pocítil som zápach hni­jú­cich rýb. Musel som so žiaľom vyhodiť do rieky celú tú zásobu a obmedziť sa na dennú korisť. Ale ryby skoro prišli a môj chyták-kôš prestal dodávať výživu. Znova som sa chytil pušky.

 

[bookmark: note6][vi] Funt - jednotka hmot­nosti, pri­bližne 500g


Nebezpečný sused

V tom čase sa mi po­ľo­va­nie stalo milším a veselším. Jar všetko oživila. Zavčas rána, skoro za svitu, sa les naplnil divnými hlasmi a zvukmi, oby­va­te­ľom veľkých kul­túr­nych miest ne­zro­zu­mi­teľ­nými. V hustých konároch cédrov hlucháň spieva svoju krátku a vášnivú pieseň lásky a piesňou touto ro­zo­chvieva popolavé kury, behajúce popod konáre. Vtedy je ľahké pri­krad­núť sa k tomuto vtáčiemu Ca­ru­so­vi[­vii] na istý dostrel. Ak ho guľka minie, spevák nepočuje výstrel a bude ďalej ťahať svoju áriu, trvajúcu ledva niekoľko sekúnd.

Na veľkej lesnej poľane zaťato bojujú tetrovy-kohúty, ro­zo­strevší čierne vejáre chvostov s dvoma bielymi za­hnu­tými pierkami. Samice vy­kru­cujú hlávky a živo klebetia, pričom sa pri­ze­rajú zápasom a vyberajú si naj­sta­toč­nej­ších bo­jov­ní­kov.

Zďaleka prináša echo ručanie jeleňa, hluché a hrozné, no zároveň i plné, divne váš­ni­vého volania po družke. V horách sa rozlieha krátke bľačanie divých capov. Pomedzi krovie a na poľanách skáču a hopkaním bavia sa zajace. Povedľa striehne na nich pri­ču­pená, zdá sa, akoby bola vtisnutá do zeme, červená líška.

Iba vlkov nepočuť, lebo v týchto les­na­tých a hor­na­tých miestach nemajú tieto dravce čo robiť.

Ale neďaleko mňa bol iný sused. Za­mra­čený, samotný a divý. Boli sme si navzájom ne­bez­peční a hneď sme po­ro­zu­meli, že jeden z nás musí ustúpiť a odísť navždy.

Raz, keď som sa vracal domov s veľkým hlu­chá­ňom na pleci, zbadal som v kroví čiernu, pomaly sa po­hy­bu­júcu masu. Zastal som, a keď som sa pozorne podíval, videl som medveďa, ktorý labami roz­pá­ra­val mra­ve­nisko a pažravo hltal vajíčka a kukly mravcov. Keď medveď zavetril človeka, hlasno a na­hne­vane zafučal a tak chytro sa vzdialil, že som sa až za­ču­do­val nad jeho zbabelým útekom.

Na druhý deň, keď som ešte ležal na svojom lôžku, má zobudil akýsi šuchot za zadnou stenou skrýše. Opatrne som vyzrel a uvidel som svojho hnedého suseda. Stál na zadných labách a so sykotom vťahoval povetrie, pričom sa zvedavo a pozorne obzeral okolo, iste pre­mýš­ľal nad otázkou, aká to bytosť prevzala medvediu obyčaj a býva cez zimu v brlohu pod koreňmi stromu.

Zakričal som a sekerou udrel o dno kotla. Môj náv­štev­ník sa celou silou dal na útek a za chvíľu zmizol medzi skalami a krovím.

Ale tá návšteva sa mi nepáčila. Bola to ešte príliš včasná jar na pre­bu­de­nie sa medveďa. Preto som usu­dzo­val, že môj sused patrí k cho­rob­nému, veľmi zlost­nému druhu „mra­ven­čia­kov”, druhu ne­nor­mál­nemu, čo nadužíva všetky predpisy medvedej etikety. Vedel som, že taký samotár je vždy zlý a od­váž­livý. Rozhodol som sa teda náležite sa pri­pra­viť na budúce stret­nu­tie. Tie prípravy ináč trvali veľmi krátko. Na piatich guľkách svojej karabíny som odsekol niklové konce a urobil som si takzvané „dumdum” - do­sta­točne pre­sved­ču­júci dôkaz pre votrelca. Po čaji som išiel na miesto, kde som prvý raz stretol medveďa a kde som zbadal mra­ve­nisko.

Obišiel som celú horu, na­ze­ra­júc do všetkých úvalov, ale macka som nikde ne­stre­tol. Sklamaný a ustatý som sa vracal domov a tu som ne­oča­ká­vane stretol svojho ne­bez­peč­ného suseda. Práve vychodil z mojej skrýše, zaťato ňuchal po zemi a vliekol môj kožuch.

Strelil som. Guľka trafila zver do boka. S besným ryčaním sa zdvihol na zadné laby a pohol sa proti mne. Druhá guľka mu rozt­ries­kala bedrá. Medveď si sadol, ale vzápätí začal za sebou ťahať labu, proboval vstať, zaryčal a znova sa pustil za mnou. Po treťom výstrele padol, trafený do srdca. Môj sused vážil asi 200-250 funtov a bol veľmi chutný. Živiac sa jeho mäsom, dočkal som sa času, keď zem vyschla, rieky sa dali prejsť a keď som sa konečne mohol pohnúť smerom k ľudským sídlam, cestou, ktorú mi ukázal Ivan.

S veľkou opatr­nos­ťou som prišiel do malej, mŕtvej dedinky v lese, Sivkovej, a ostal som u si­bír­skeho sedliaka Tropova.

Keď si teraz pri­po­me­niem všetko, čo sa po­stá­valo so mnou v čase môjho opus­te­ného života v si­bír­skej tajge, pri­cho­dím k určitým záverom.

V každom kul­túr­nom člo­ve­kovi, keď nadíde pre neho ne­vy­hnut­nosť krutého boja o bytie, môže sa obrodiť prvotný človek-poľovník a bojovník, ktorý mu pomáha v boji s prírodou. V tom je prevaha kul­túr­neho človeka nad ne­kul­túr­nym, ktorý nemá do­sta­toč­ných ve­do­mostí a sily vôle na bo­jo­va­nie ví­ťaz­ného boja. Ale pre­sved­čil som sa aj o tom, že niet nič straš­nej­šieho pre kul­túr­neho človeka, ako úplné osa­mo­te­nie a uve­do­me­nie si toho, že je celkom odťatý od sveta, ľudí a pod­mie­nok nor­mál­neho života. Jeden krok, jedna chvíľa zlomenia vôle - a nadíde chmúrna šia­le­nosť, ktorá ovládne mozog a privedie človeka do ne­vy­hnut­nej záhuby.

Prežil som strašné dni boja s chladom a hladom, ale sto ráz straš­nejší bol boj s myš­lien­kami, čo mučili dušu!

Spo­mienky na tie dni lomcujú mojím srdcom a mozgom.

 

[bookmark: note7][vi­i] En­rico Caruso - slávny ta­lian­sky operný spevák.


Smelý plán

Môj pobyt v dedine Sivkovej netrval dlho, ale stačil som ho využiť čo naj­lep­šie. Naj­samprv sa mi podarilo poslať dô­ve­ry­hod­ného človeka do mesta, odkiaľ mi známi poslali peniaze, bielizeň, čižmy, niekoľko po­treb­ných liekov, šaty, a čo je naj­váž­nej­šie, falošný pas na cudzie meno, ktoré mi dovolilo osobne umrieť pre boľ­še­vi­kov; po druhé, stačil som si, vo viac-menej pokojnom ovzduší, v po­hos­tin­nom dome Tropovom, zostaviť plán svojho ďalšieho túlania.

Do Sivkovej došli chýry, že keď Jenisej poodnáša ľady, majú sem prísť boľ­še­vickí úradníci rek­vi­ro­vať od sed­lia­kov statok pre červenú armádu. Ostať tu nebolo možné, čakal som teda len na chvíľu, keď sa Jenisej rozpuká a zanesie do oceánu svoje ľadové putá a keď bude možné plaviť sa na člnku.

Vyliečil som zo škvr­ni­tého týfu jedného z miest­nych sed­lia­kov a tento sa podujal odviezť ma 90 ki­lo­met­rov na juh, do akejsi dávno opus­te­nej bane na zlato.

Na roz­lič­ných miestach Jeniseja už ľad popukal, ale rieka ešte skoro celá bola pod silnou ľadovou kôrou. Raz ráno sme počuli ohlu­šu­júci huk ľadu a šum z uväz­ne­nia sa vy­slo­bo­dzu­jú­cej vody. Vybehol som na breh Jeniseja a videl som hrozný, ale krásny obraz boja živlov.

Jenisej pod tlakom ľadu, po­po­ludní už dávno plá­va­jú­ceho, narobil z neho na nie­koľ­kých miestach ohromné hrádze, ktoré zdvihli hladinu vody v koryte medzi skalami. Voda teraz s hukotom a tres­ko­tom str­há­vala tieto hrádze a vliekla celé ľadové polia na sever, k Ľadovému oceánu.

Jenisej, „otec Jenisej”, je jedna z naj­väč­ších a naj­dl­h­ších riek Ázie, veľmi hlboká, ale stlačená v celej strednej čiastke koryta vysokými skal­na­tými brehmi. Ohromný prúd vody niesol teraz celé míle ľadového poľa, roz­la­mo­val ho na skalách, vy­čnie­va­jú­cich z vody, alebo s roz­hne­va­ným šumom a lomozom krútil veľké kryhy okolo mysov, vre­zá­va­jú­cich sa hlboko do rieky; plávali čierne cesty, ktoré sa ťahali pozdĺž za­mrz­nu­tej rieky, na ľade vy­sta­vané koliby pre ces­tu­jú­cich, idúcich s tovarmi z Mi­nu­šin­ska do Kras­no­jar­ska.

Časom sa rieka za­sta­vo­vala a vtedy sa kopili na vysokú hromadu pyramídu krýh, tvorili valy a steny, chvíľami padajúce a zasa sa dví­ha­júce. Voda vy­stu­po­vala čoraz vyššie a vyššie a odnášala celé vrstvy zeme, so stromami a krovím, rúcajúc do rieky veľké úlomky skál a ne­chá­va­júc na brehu ohromné plochy belasého ľadu. Pod tlakom vody tieto hrádze padali s rachotom a kryhy sa hýbali s dvoj­ná­sob­nou rých­los­ťou, drúz­ga­júc sa a lámuc so zvukom tlčeného skla.

Na zá­kru­tách rieky a okolo skál bol zmätok, vzbu­dzu­júci hrôzu. Hrubé plochy a úlomky ľadu, vy­ha­dzo­vané do povetria, búšili o skaly, vy­tr­há­vali kamene a stromy, tvorili pásma ľadových vrchov, ťa­ha­jú­cich sa na desiatky ki­lo­met­rov. Trvali do leta, pokiaľ ich slnce ne­roz­to­pilo.

Keď som po­zo­ro­val ruch ľadu, nemohol som sa bez zhro­ze­nia a odporu pozerať na obete, ktoré niesol strašný Jenisej. Boli to telá ľudí, od­sú­de­ných mi­nu­šin­skou „Če­kou[­viii]”: dôs­toj­ní­kov, vojakov a kozákov rozp­rá­še­ného vojska ne­šťast­ného admirála Kol­ča­kova. Stovky tých mŕtvol, možno tisícky, s odťatými hlavami a rukami, so zo­ha­ve­nými tvárami a telami, napoly zhorené, s vyťatými kusmi kože na nohách a prsiach, s vy­kla­tými očami a s ro­zdrúz­ga­nými hlavami - plávali na kusoch krýh, hľadajúc si hrob alebo sa ob­ra­ca­júc v besných víroch pomedzi ľadové hrudy. Kryhy ich metali, drúzgali, mliaž­dili, trhali na kusy a vy­ha­dzo­vali na ploché riečne ostrovy a na plytčiny okolo brehov. Držiac sa brehov Jeniseja, stále som na­chá­dzal hnijúce ľudské a konské mŕtvoly, trhané dravými vtákmi a zdi­ve­nými psami. Na istom mieste na brehu som videl 300 konských zdochlín, vy­ho­de­ných riekou a ďalej na kríkoch vrbín som našiel se­dem­de­siat ľudských tiel, ba skôr iba ich čiastok. Mdlý, slad­kastý zápach hni­jú­ceho mäsa sa niesol vetrom a nad týmto chmúrnym miestom krúžili supy a krkavce, hrozne krákajúc.

Napokon Jenisej pretrhol ľadové putá a predo mnou sa valil roz­vod­nený, potvorný potok mútnej, víriacej sa vody, ktorá niesla na sever do oceánu zbytky krýh, vytrhané stromy a mŕtvoly... mŕtvoly.

Sedliak, ktorého som si najal, ma so synom posadil do člnka, vy­pá­le­ného z céd­ro­vého pňa, uložili môj skromný majetok a keď dlhými drúkmi odrazili člnok, plávali sme proti prúdu, držiac sa brehu.

Bola to ťažká robota! Bolo treba veslovať okolo vy­čnie­va­jú­cich skál a zápasiť s besne rýchlym prúdom. Pri samých skalách všetci traja sme sa držali rukami balvanov a na­pí­na­júc sily, tlačili sme člnok napred. Ale na pre­plá­va­nie nie­koľ­kých metrov tratili sme veľmi mnoho času, bojujúc o každý cen­ti­me­ter na nás sa ženúceho a so sebou nás str­hu­jú­ceho prúdu.

Takto sme sa plavili tri dni, kým sme došli k cieľu našej cesty - do dávno opus­te­nej zlatej bane. Tam som býval dva týždne u rodiny strážcu. Bedári umierali hladom a tak mi nemohli byť v ničom na pomoci. Puška sa ešte raz stala mojím tútorom, za­opat­ro­val ži­vo­by­tie pre mňa i pre mojich hos­po­dá­rov.

Raz prišiel akýsi technik. Už som sa ne­skrý­val, keďže mi lesný život dal taký výzor, že ma nikto nemohol poznať. Ľahko ma mohli pokladať za oby­čaj­ného si­bír­skeho po­ľov­níka, za akého som sa aj vydával. Ale náš hosť bol človek skúmavý a pre­ni­kavý. Hneď uhádol moje in­kog­nito, ktoré som sa konečne ani ne­usi­lo­val veľmi zachovať, lebo som vy­ro­zu­mel, že nie je boľševik. A tak bolo. Mali sme spo­loč­ných známych a rovnaké náhľady na veci. Pritom sa ukázalo, že je to Poliak, agronóm z po­vo­la­nia. Býval v akejsi ústran­nej dedine, kde viedol banícke práce, vyhýbal sa ces­to­va­niu do mesta a staral sa, aby na neho úrady zabudli.

Rozhodol som sa spolu s ním utiecť z Ruska.

Dávno som si už zostavil plán úteku. Poznajúc zemepis Sibíri, po ktorej som mnoho cestoval, prišiel som k záveru, že máme len jedinú cestu záchrany - cez kraj urian­chaj­ský, napoly závislý od Ruska i Číny, a tak cez žriedla rieky Jeniseja do Mon­gol­ska a ďalej na východ do Pacifiku. Za Kol­ča­ko­vej vlády som chystal vedeckú výpravu do Mon­gol­ska, nuž sve­do­mito som pre­štu­do­val li­te­ra­túru a mapy toho kraja, do ktorého patrí aj Urian­chaj.

Rozhodli sme sa teraz usku­toč­niť smelý plán, dostať sa cez so­viet­sku Sibír.

 

[bookmark: note8][vi­i­i] V­še­ruská mi­mo­riadna komisia pre boj s kon­tra­re­vo­lú­ciou a sa­bo­tá­žou pri soviete ná­rod­ných ko­mi­sá­rov – ČEKA bola jednou z prvých tajných polícií v So­viet­skom zväze.


Cez južnú Sibír

Išli sme už niekoľko dní na koňoch cez lesy ľavého brehu Jeniseja na juh, pričom sme sa usi­lo­vali obísť dediny a osady a ne­za­ne­chať za sebou nijaké stopy. Konečne sa patrí po­zna­me­nať, keď sme sa museli zastaviť u sed­lia­kov, že títo nás pri­jí­mali veľmi po­hos­tinne a hoci nás ne­poz­nali, otvorene hovorili o svojej ne­ná­visti proti boľ­še­vi­kom-ko­mu­nis­tom, zdie­ra­jú­cich de­din­ča­nov.

V istej dedine nám povedali, že sa od Mi­nu­šin­ska ponáhľa do Kras­no­jar­ska väčší oddiel „čer­ve­ných”, po­sla­ných na do­la­pa­nie „bielych”. Odišli sme ďalej od brehu Jeniseja a takz­va­nej Ačinskej cesty a zapadli sme do lesov, kde sme pre­se­deli do augusta, lebo boľ­še­vické oddiely sa celé leto vláčili po horách; lapali a zabíjali bez­bran­ných, skoro ne­ode­tých dôs­toj­ní­kov a kozákov bývalej Kol­ča­ko­vej armády, ktorí sa skrývali v lesoch pred ne­po­chyb­nou smrťou z rúk so­viet­skych katov. Ne­skor­šie, v jeseni, keď sme pre­chá­dzali týmito miestami, našli sme neveľkú poľanu, kde na ob­klo­pu­jú­cich ju stromoch viselo 28 dôs­toj­ní­kov s vyťatými hviez­dami na prsiach. Vedeli sme dobre, že taký istý osud by stihol i nás, keby sme padli do rúk tejto „naj­pok­ro­ko­vej­šej” de­mok­ra­cie na svete.

Pri­sa­hali sme si teda, že živých nás boľ­še­vici ne­dos­tanú. Po­stu­pu­júc na juh, stretali sme oby­va­teľ­stvo čoraz ne­pria­teľ­skej­šie pre boľ­še­vi­kov. Bol to vlastne kraj starých si­bír­skych osad­ní­kov a kozákov.

Konečne sme vyšli z lesov na ne­ob­me­dzenú rovinu čulim-mi­nu­šin­ských stepí, pre­ťa­tých čer­ve­nými hrebeňmi Kizil-Kaja a veľkými slanými jazerami: Sirom, Sunetom, For­pos­tom a inými.

Je to krajina mohýl, ohromný his­to­rický cmiter. Národy, plemená, kmene tiahli týmito stepami; za­sta­vo­vali sa tu na dlhší čas, alebo len pre­cho­dili, ako nočné vidmá, a ne­chá­vali za sebou mohyly, kurhany, obelisky. Tisíce veľkých i malých „dolmenov” - mohýl dávnych ma­ji­te­ľov týchto stepí, ma­jes­tátne kurhany z kameňa a ľudských lebiek, do skál vyryté znaky, ktoré staval kedysi Veľký Mongol Čingis[ix] a po ňom Ogotaj[x], strašný bič boží, sa ne­ko­neč­ným radom tiahli z juhu na sever.

Teraz tu boli pánmi Tatári kmeňa aba­kan­ského, bohatí, po­hos­tinní a kultúrni. Pred boľ­še­vic­kým náporom odišli do Urian­chaja, Mon­gol­ska, ba i do Tibetu a v tých, čo zostali, tkvela hlboká nenávisť proti zne­po­ko­ju­jú­cim ich ko­mu­nis­tom. Pritom, ako sa zdalo, ožila v nich pred vekmi vy­has­nutá idea Čin­giz­chána o pre­mo­žení kultúry Západu a o po­sil­není nového práva, spra­vo­va­ného a ustá­le­ného náukou mudrca Budhu, práva šľa­chet­ného a po­vzne­se­ného ľudského ducha. Keď tatárski pastieri sedeli pri ohni, neraz spoly spievali, spoly roz­prá­vali legendy o Veľkom Mon­go­lovi, o jeho synovi Kublaj-Chánovi,[xi] o krvavom Ta­mer­lá­no­vi­[xii], o šľa­chet­nom, žiarivom Baber-Sul­tá­no­vi[xiii] i o ne­šťast­nom Amursan-Chá­no­vi­[xiv].

Culim-mi­nu­šin­ské stepi boli oddávna takým miestom stálych bojov, menších a väčších vojen medzi Tatármi a „oslo­bo­de­nými” Rusmi, akým kedysi v re­pub­like Poľskej boli slávne „Divé polia”, len úlohu „krvavých divochov” vzali na seba „ochran­co­via re­vo­lú­cie a slobody” - ruské boľ­še­vické bandy.

Tatári nás pri­jí­mali zdvorilo, nakŕmili nás a dávali nám sprie­vod­cov, vy­zve­dali pre nás, aby sme ne­na­behli na nejakú červenú stráž. Otvorene sme hovorili, že utekáme z Ruska do svojej vlasti, ktorá je vlasťou i mnohých Tatárov, oby­va­te­ľov slo­bod­ného Poľska. Nakoľko sme mali od Tatárov adresy istých osôb i ochranné listy, cestu cez stepi sme pre­ko­nali veľmi šťastne.

O niekoľko dní sme z vysokého brehu Jeniseja uvideli plávať loď „Orol”, ktorá viezla čer­ve­ných vojakov. Niekoľko hodín ne­skor­šie - ústie rieky Tuby, proti prúdu ktorej sme museli po­stu­po­vať, po­náh­ľa­júc sa k horám Sa­jan­ským, sta­no­via­cim hranicu severnej pro­vin­cie Mon­gol­ska - našu „za­sľú­benú zem” - Urian­chaj. Po­kla­dali sme čiastku cesty brehmi Tuby a ďalej - pozdĺž prítoku rieky Amil za naj­ne­bez­peč­nej­šiu, keďže doliny týchto riek sú veľmi za­ľud­nené a su­sed­stvo s ko­mu­nis­tic­kým Mi­nu­šin­skom celkom zde­mo­ra­li­zo­valo miestne oby­va­teľ­stvo, ktoré ochotne vstu­po­valo do čer­ve­ných stra­níc­kych oddielov banditov: Šče­cin­kina a Krav­čenka.

- Tatári pre­viedli v noci brodom naše kone na druhý breh Jeniseja a potom poslali po nás kozáka, ktorý nás na člnku pre­vie­zol so zmen­še­nými ba­to­ži­nami. Za svitu sme už boli v hustom kroví na malom ostrove v ústí Tuby a po­chut­ná­vali sme si na jahodách a čiernych rí­bez­liach, ktoré tu rástli vo veľkom množstve.

 

[bookmark: note9][ix] Čin­gis­chán – naj­sláv­nejší mon­gloský vodca a do­by­va­teľ

[bookmark: note10][x] Ogotaj – tretí syn Čin­gis­chána a do­by­va­teľ. Vďaka expan­zív­nej politike sa mon­gol­ská ríša získala naj­väč­šie územia.

[bookmark: note11][xi] Kublaj-chán – vnuk Čin­gis­chána, ktorý vládol v Číne. V jeho službách pôsobil aj Marco Polo.

[bookmark: note12][xi­i] ­Ta­me­rán, alebo Timúr – mos­lim­ský vládca, ktorý ne­uve­ri­teľ­nou kru­tos­ťou vy­bu­do­val obrovskú ríšu na strednom východe

[bookmark: note13][xi­i­i] ­Zá­hir ud-Dín Muhammad Bábur - Potomok Čin­gis­chána a Timura, ktorý v ob­las­tiach Indie založil Mug­hal­skú ríšu.

[bookmark: note14][xi­v] A­mur­san – významný šľachtic, ktorý v 18. storočí vládol v oblasti Ka­zachs­tanu.


  
   Tri dni nad priepasťou
  

  
   Zaopatrení falošnými dokumentmi išli sme brehom Tuby. Každých 15-20 kilometrov sme prišli na veľké, 100-200 domov čítajúce dediny, spravované miestnymi sovietmi, ktoré sa spravovali rozkazmi Sovietu a Čeky z Minušinska. Všade sme stretali sovietskych špiónov a špehov, ale dosiaľ nás ochraňovali dobre vyrobené pasy technikov, poslaných na stavebné roboty.
  

  
   Obísť tieto dediny nebolo možné z dvoch príčin. Po prvé: naša snaha obísť ľudské obydlia, pri stálom stretaní sedliakov po ceste, by očividne vzbudila podozrenie, iste by nás veľmi chytro zavrel nejaký najbližší „soviet” a poslal minušinskej „Čeke”, ktorá by zrejme našla pre nás miesto v Jeniseji; po druhé: listina môjho druha dávala právo najať si úradný voz s dvoma koňmi na služobné ciele. Preto sme museli navštevovať miestne soviety a zamieňať kone. Svoje sedlové dali sme kozákovi, ktorý nás previezol cez Jenisej a neskoršie doviedol do najbližšej dediny, kde sme dostali prvé úradné poštové kone.
  

  
   Keď spomínam cestu po Tube, musím poznamenať, že okrem malých výnimiek všetci sedliaci boli veľmi nepriateľsky naladení proti boľševikom a keď počuli od nás chladné alebo kritické poznámky o sovietoch, starostlivo nám pomáhali; najmä v domoch sektárov a kozákov sa to dalo cítiť. Odplácali sme pohostinnosť liečením chorých a hospodárskymi radami. Našli sme niekoľko komunistických dedín, ale obyvateľstvo týchto nebolo sibírskeho pôvodu. Boli to noví osadníci, poslaní sem ešte za časov cárstva z Ukrajiny - pijani, leniví, tupí a pomstiví sedliaci, ktorých rodení Sibírčania nenávidia a nazývajú ich „španou”, čo znamená -
  

  
   Veľmi rýchlo sme sa naučili rozoznávať komunistické dediny od nekomunistických.
  

  
   Keď sme vchádzali do dediny, cengajúc spiežovcami konského riadu, pred domami sediaci starci pomaly vstávali, schovávali sa za vráta a hundrali: Zasa priniesol parom akýchsi čertov - „súdruhov”! - vtedy sme vedeli, že sme medzi skutočnými poctivými, slobodnými Sibírčanmi. Ale keď nás v inej dedine obklopovali sedliaci a zasypávali otázkami: Odkiaľ, súdruhovia? Po čo, súdruhovia? Či ste náhodou nie súdruh komisár? - vtedy sme sa mali na pozore a boli sme veľmi obozretní v reči
  

  
   Stretali sme i dediny a osady, ktorých obyvateľstvo skoro celkom vymrelo na škvrnitý týfus. Napokon táto strašná epidémia, ktorá sa dostala až pod hrebeň Sajanov, všade pozdĺž toku rieky Jeniseja, zdecimovala obyvateľstvo sibírskych dedín. Žírne polia čiernej zeme ležali úhorom, tu nebolo už ani koní, ani dobytka, lebo komunisti zrekvirovali celú chudobu konzervatívneho a bohatého sibírskeho sedliaka, šetriac iba lenivých a výstupčivých osadníkov, čo prišli z európskeho Ruska alebo z Ukrajiny.
  

  
   Veľmi príkre chvíle sme zažili vo veľkej dedine Karatúz. Je to skôr mesto ako dedina. Pred komunizmom tu boli dve gymnáziá a počet obyvateľstva dosahoval 25.000. Karatúz je hlavné sídlo jenisejských kozákov, bohaté a veselé mesto. Teraz sa zmenilo na nepoznanie. Sedliaci z Ruska a Ukrajiny, ozbrojení a povzbudení boľševickými agentmi, vykántrili kozácke obyvateľstvo, rozmetali všetky domy, stáli teraz zhorené, s povytrhovanými dverami a oblokmi, so stopami gúľ v múroch a v strechách.
  

  
   Keď sme prišli k sovietu zameniť kone, obklopila nás kopa akýchsi podozrivých drábov. Ukázalo sa, že sme prišli na schôdzku vysokých komisárov, prišlých sem pre akúsi vec z minušinskej „Čeky”.
  

  
   Drábi nás začali vyzvedať a žiadali ukázať písma. Nemali sme ani najmenšej istoty, že naše listiny urobia potrebný dojem, usilovali sme sa teda vyhnúť prehliadke pasov.
  

  
   Môj druh agronóm povedal mi neskoršie:
  

  
   - Aké šťastie, že u boľševikov včerajší neschopný čižmár vedie úrad gubernátora a učení ľudia medzitým zametajú ulice alebo čistia chlievy červenej jazdy! S boľševikmi, nech je ako chce, možno sa dohovoriť, lebo nerozlišujú „dezinfekciu” od „influenzie” a „antracit” od „apendixu”. Možno im všetko nahovoriť, pokiaľ nevypustia guľku z
  

  
   Naozaj, podarilo sa nám nahovoriť komisárom „Čeky” všetko, čo sme pokladali za potrebné. Kreslili sme im teda nádherný obraz budúceho rozvoja kraja, keď vybudujeme cesty a mosty, ktoré umožnia vyvážanie lesa, vlny, koží z Urianchaja, rúd, nafty a zlata zo Sajanov, dobytka z Mongolska, drahých kožušín z lesov, rastúcich pri žriedlach Jeniseja...
  

  
   Naša „óda” trvala asi hodinu, ale triumf po nej bol úplný, lebo keď už „čekisti” zabudli na papiere, sami prenášali naše veci na nový voz a želali nám zdaru na slávu vlády sovietov.
  

  
   Toto bola naša posledná príhoda v hraniciach Ruska.

    Vážení čtenáři, právě jste dočetli ukázku z knihy Ľudia, zvieratá, bohovia.

    Pokud se Vám ukázka líbila, na našem webu si můžete zakoupit celou knihu.

